सोमवार को जन्मे शाही परिवार के नए सदस्य का नाम जॉर्ज अलेक्ज़ेंडर लुई रखा गया है.ब्रिटेन में राजगद्दी के तीसरे 



वारिस को दुनिया 'हिज़ रॉयल हायनेस प्रिंस जॉर्ज ऑफ़ कैम्ब्रिज' के नाम से पुकारेगी.माना जा रहा है कि महारानी एलिज़ाबेथ को प्रिंस जॉर्ज का नाम बुधवार को ही बता दिया गया था जब वो उन्हें पहली बार देखने पहुंची थीं.केन्सिंग्टन पैलेस में एक रात गुज़ारने के बाद शाही परिवार इस समय बर्कशर में मिडिलटन होम में है.समझा जा रहा था केट औऱ विलियम अपने 



बच्चे के लिए कोई परंपरागत नाम ही चुनेंगे.शाही परिवारों में आम तौर पर ऐतिहासिक नाम रखने की परंपरा है जो पीढ़ी दर पीढ़ी आगे बढ़ रही है.ब्रिटेन में अब तक छह किंग जॉर्ज हुए हैं.वर्तमान महारानी के पिता किंग जॉर्ज छह ये नाम पाने वाले आख़िरी राजा थे हालांकि परिवार में उन्हे बर्टी के नाम से बुलाया जाता था.राजकुमार के नाम में शामिल लुई प्रिंस विलियम का चौथा नाम है.संभवतः ये लॉर्ड लुई माउंटबेटन के सम्मान में रखा गया है.माउंटबैटन ड्यूक ऑफ़ एडिनबरा के अंकल औऱ भारत की आज़ादी से पहले यहां ब्रिटिश वॉयसरॉय थे.माउंटबेटन और विलियम के पिता 



चार्ल्स के बीच काफ़ी घनिष्ठता थी.शाही मामलों के बीबीसी संवाददाता निकलस विशेल का कहना है कि अलेक्ज़ेंडर नाम नए राजकुमार की मां डचेज़ ऑफ़ कैम्ब्रिज कैथरीन की पसंद है.शाही परिवार में किसी बच्चे का नाम इतनी जल्दी रखा गया हो ये कम ही देखने में आता है.(बीबीसी हिंदी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं)